În sezonul 2013–2014, Simona Gherman s-a întors în circuitul competițional. A fost reintegrată imediat în lotul național și a cucerit o medalie de bronz la Campionatul European de la Strasbourg, câștigând al șaselea titlu european pentru România la proba pe echipe. Totuși, Campionatul Mondial s-a dovedit o dezamăgire: la individual nici o româncă nu a trecut de optimile de finală și pe echipe România a încheiat proba pe locul 5. În urma acestui eșec Zidaru a fost înlocuit cu Dan Podeanu.